Trygve Skaug

Trygve Skaug (født 6. februar 1985 i Trøgstad) er en norsk låtskriver, musiker og poet. Han har gitt ut fem soloalbum og åtte diktsamlinger, utmerket seg som «instagrampoet» samt holdt en rekke konserter.

Han har vært deltager i TV 2-serien Hver gang vi møtes.

Bakgrunn og utdannelse 
Skaug har en bachelorgrad i administrasjon og ledelse fra Høgskolen i Oslo og Akershus.

Musikk og poesi

St. Morritz
Skaug var låtskriver og vokalist i bandet StMorritz siden oppstarten i 2006, til bandet besluttet å ta en pause i 2012. Arbeidet handlet mest om å komponere og skrive alle tekster for bandet. Bandet spilte blant annet inn sangene «Prøve meg igjen» og «Allting blei stilt», som begge ble spilt mye på radio. På en turné i 2010 spilte St. Morritz 40 konserter på 40 timer.

Konserter
Siden 2012 har Skaug holdt en rekke solokonserter over hele landet. Dette inkluderer juleturneen «Seine natt desember», som i 2019 ble gjennomført for 8. året på rad.

Priser og utmerkelser
Skaug ble nominert til Spellemannprisen 2017 i klassen «Viser» for Sanger du skal få når jeg dør.

Skaug har fått tildelt Tekstforfatterfondet (2015, 2020), TONO-fondet (2015, 2016, 2020), Nopa-stipendet (2020) og Kraftprisen (2015)

I 2021 fikk Trygve Skaug Bjørg Vik-prisen som tildeles «en norsk forfatter som gjennom enkeltverk eller forfatterskap viser originalitet, litterær kvalitet og nytenkning gjennom sin kortprosa, noveller eller lyrikk.» I juryens begrunnelse heter det at Skaug med syv diktsamlinger og fire soloalbum har skapt lyriske bilder som publikum kjenner seg igjen i. Det legges vekt på at prisvinneren har eksperimentert med forskjellige formidlingsmetoder, og at han med stemme og musikk har skapt en friskhet og moderne tone i poesien som litterært uttrykk.

Poesi og diktsamlinger
Skaug har en Instagram-konto som i mars 2022 hadde over 203 000 følgere. Her publiseres blant annet dikt, som spesielt treffer mange unge mennesker – og som  har gitt ham tittelen «instagrampoet».

I 2013 ga Skaug ut sin første diktsamling, 11 millioner bugg, på eget forlag, Koke Plate. Denne ble etterfulgt av En Glemmebok i 2014, 50 Kubbiks Hjerte i 2015 og Den Siste i 2017, alle disse også på Koke Plate. I 2019 ble diktsamlingen Følg med nå, som inneholder 100 dikt med temaer rettet mot unge mennesker, gitt ut av Cappelen Damm. Denne har igjen blitt etterfulgt av Hjemmekamp og Ikke slipp, begge i 2020, og Opprykk i 2021.

Andre bøker
I 2022 ga Trygve Skaug og Ella K. Okstad (illustrasjoner) ut barneboka Hvis jeg var statsminister på Cappelen Damm . Hvis jeg var statsminister har blitt innkjøpt av Kulturrådet og er også solgt til til forlag i England, Sverige, Danmark, Nederland og Sør-Korea .

Bistandsarbeid 
Skaug er ambassadør for hjelpeorganisasjonen Dråpen i havet, hvor han jobber for at utdanning skal være en løsning for å få folk ut av fattigdom. Han er svært engasjert i bistandsarbeid i Manila, Romania og flyktningkrisen i Europa gjennom organisasjonene Dear Sarena og Star of hope. Langfredag 2020 spilte han en veldedighetskonsert hvor han samlet inn 1,2 millioner til dråpen i havets arbeid i Morialeiren.

Han har også blant annet laget «Ser alt du er», en poesi- og fotoutstilling, med fotograf Håvard Bjelland, initiert av Kirkens Nødhjelp. Det er en vandreutstilling som har vært på reise rundt i Norge og stått utenfor et titalls kirker.

Skaug har hatt et tett samarbeid med Frelsesarmeen i flere år. I 2017 ga han ut Frelsesarmeens julelåt Ei stjerne som deg.

Diskografi

Album 
 2022 Sanger du skal få når vi er vektløse (Warner Music) – 13 sanger
 2020 Sanger du skal få når du våkner (Grammofon plateselskap) – 11 sanger
 2017 Sanger du skal få når jeg dør (Grammofon) – 13 sanger
 2015 Seine natt i desember (Koke plate) – 14 sanger
 2014 Martyren (Koke plate) – sanger

Singler 
 2021 Kommer du snart hjem (Warner Music)
 2021 Du har meg (feat: Jenny Zett) (Warner Music)
 2021 Brenner overalt (Warner Music)
 2021 Båla langs Rødenes (Warner Music)
 2021 Små'n (Warner Music)
 2021 Ankeret (Grammofon)
 2020 Like små (Grammofon)
 2020 Drømmeskipet (Grammofon)
 2019 Et lite minutt (Grammofon)
 2019 Bru over mørke bølger (Grammofon)
 2019 Kommer det storm (Grammofon)
 2019 Våpendrager (Grammofon)
 2018 Finne veien hjem (Grammofon)
 2017 Ei stjerne som deg (Grammofon)
 2017 Skuddsikker (Grammofon)
 2016 Var det snø (Grammofon)
 2016 Nouraddins Vise (Grammofon)
 2016 Det Går Over (Grammofon)
 2015 Er Det Du Som Kommer Hjem (Koke Plate)
 2014 Enden av Tunnelen (Fashion Moves Music)
 2013 Heldig (Fashion Moves Music)
 2013 Martyren (Fashion Moves Music)
 2012 Ravner (Fashion Moves Music)

Platebidrag 
 2014 «Enden av tunnelen» Tekst, melodi, produksjon, vokal, gitar og tangenter
 2012 «Norske Kompani» (St. Morritz) Tekst, melodi, produksjon (m/ StMorritz, Calle Hamre og daniel b), vokal, gitar, piano og munnspill.
 2010 «Tusenvis av ting» (St. Morritz) Tekst, melodi, produksjon (m/ StMorritz, Calle Hamre og daniel b), vokal, gitar, piano og munnspill.
 2012 «God natt» (Ingelin Strømme/Bjørnar Sangolt) Tekst, melodi og gitar på «Drømmeskipet».
 2012 Vokal på «Fola fola blakken» - «Der alle små har et fang» (Mamas Garden) - Tekst og melodi.
 2011 «Desember» (Mamas Garden) Tekst og melodi på «Englene daler ned».
 2012 «Evig kjærlighet» (2012, UL) Tekst, melodi, gitar, vokal på «Gir meg nåde», «Trofaste kjærlighet» og «Hosianna du er stor»
 2009 «Evig» (UL) Tekst, melodi, produksjon (m/ Jan Ove Kjøndal), gitar og vokal.
 2009 «På Lag» (Team Båt) Tekstbidrag m/ låten «Puslespill»

Bibliografi 
 Dikt til navngitte menn (2022, Cappelen Damm)
 Hvis jeg var statsminister (2022, Cappelen Damm)
 Opprykk (2021, Cappelen Damm)
 Hjemmekamp (2020, Cappelen Damm)
 Ikke slipp (2020, Cappelen Damm)
 Følg med nå (2019, Cappelen Damm)
 Den siste (2017, Koke bok)
 50 kubikks hjerte (2015, Fashion moves literature)
 En glemmebok (2014, Fashion moves literature)
 11 millioner bugg (2013, Fashion move literature)

Familie 
Skaug er bosatt i Ørje og har tre barn.

Referanser

Eksterne lenker 
 
 
 

Norske låtskrivere
Norske sangere
Norske forfattere
Norske sangtekstforfattere
Norske økonomer